stanford-oval/wikipedia huggingface dataset:
הצלם של מאוטהאוזן
הערות שוליים

1 2  Antón, Jacinto (23 בנובמבר 2017). "La vida del fotógrafo que sufrió el horror nazi se convierte en película". El País. נבדק ב-5 בינואר 2018. {{cite news}}:  (עזרה)
↑  Fotogramas.es. "Exclusiva: Alain Hernández y Macarena Gómez se suman a 'El fotógrafo de Mauthausen'" (בEuropean Spanish). Fotogramas. נבדק ב-27 בפברואר 2018. {{cite news}}:  (עזרה)
טום וג'רי: הרעד לי את השפם

| --- | --- |

כרזת הסרט בעברית
 מבוסס על:  טום וג'רי מאת ביל האנה וג'וזף ברברה
 בימוי:  סקוט ג'ראלדס
 הופק בידי:  טום מינטון 
 תסריט:  כריסטופר פיינטר
 מדבבים:  קווין מייקל ריצ'רדסון מארק המיל ויליאם האנה וולאס שון קטי נג'ימי צ'ארלס נלסון ריילי דן קסטלנטה 
 מוזיקה:  מרק ווטרס 
 מדינה:  ארצות הברית ארצות הברית
 חברת הפקה:  Turner Entertainment, Toon City 
 חברה מפיצה:  האחים וורנר
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 22 באוגוסט 2006
 משך הקרנה:  75 דקות
 שפת הסרט:  אנגלית
 סוגה:  סרט הנפשה, סרט ילדים, סרט קומדיה, סרט הרפתקאות
 סרט קודם:  טום וג'רי: המהירים והשעירים 
 סרט הבא:  טום וג'רי: אגדת מפצח האגוזים 
 דף הסרט ב־IMDb
 
טום וג'רי: הרעד לי את השפם (באנגלית: Tom and Jerry: Shiver Me Whiskers) הוא סרט הנפשה אמריקאי לילדים מסוגת קומדיה והרפתקאות. זה הסרט הרביעי של טום וג'רי שיצא ישירות לווידאו ששחזר את סרטוני טום וג'רי של ויליאם האנה וג'וזף ברברה. הסרט בוים על ידי סקוט ג'ראלדס ונכתב על ידי כריסטופר פיינטר. הסרט הופץ לראשונה בארצות הברית ב-DVD ב-22 באוגוסט 2006, והפך לפיילוט של הסדרה "סיפורי טום וג'רי" אשר שודרה באותו חודש. הסרט יצא מאוחר יותר בבלו ריי ב-12 במרץ 2013.
הדמויות והמדבבים

ויליאם האנה - טום החתול וג'רי העכבר (קטעי ארכיון)
קווין מייקל ריצ'רדסון - הפיראט האדום רון, ספייק, הפיראט הכחול בוב והתוכי הסגול צ'אק
קטי נג'ימי - התוכית הכחולה בטי
צ'ארלס נלסון ריילי - סטן התוכי האדום
וולאס שון - הפיראט הסגול "ברנקל" פול, מספר
מארק המיל - השלד
דן קסטלנטה - דמויות שונות
הערות שוליים

↑  Tom and Jerry: Shiver Me Whiskers Blu-ray Release Date March 12, 2013, נבדק ב-2020-06-08
חרוז אלכסנדריני

חרוז אלכסנדריני הוא סוג של טור שירה במשקל הסילאבי. השם נובע מהאפוס הצרפתי "רומאנס אלכסנדר" (אנ') מהמאה ה-12, שבו נעשה שימוש במשקל האלכסנדריני הצרפתי. במקור הצרפתי, הטור הוא בן שתים-עשרה הברות הנחלקות באמצע באמצעות פסק (צזורה). במסורות מסוימות של המשקל האלכסנדריני קיימת הטעמה הנופלת על ההברה האחרונה ועל השישית, זו שלפני הפסק.
ברומאנס הצרפתי, היה נהוג להשתמש בחריזה מסורגת, עם חרוז זכרי-נקבי, שבו מתחרזות לסירוגין שורות המסתיימות בהברות מודגשות (זכריות) וכאלה שאינן מודגשות (נקביות). המשקל הצרפתי הא משקל סילאבי, בן תריסר הברות, ללא דגש פרוסודי (רגל משקלית).
החרוז האלכסנדריני בשפות אחרות

בשירה האנגלית ובשפות אחרות (בהן השירה העברית), החרוז האלכסנדריני הוא טור בן שתים-עשרה הברות, במשקל הקסמטר יאמבי, עם פסק באמצע, לאחר ההברה השישית.
בשירה האנגלית, הגרמנית והסלאבית, המשקל הוא סילבו-טונאלי. במשקל זה יש דגש פרוסודי, כך שסירוג של שורות זכריות ונקביות ידרוש החלפת משקל. החריזה המסורגת בחרוז האלכסנדריני האנגלי והגרמני היא במשקל יאמבי (הדגש הוא על כל הברה שנייה), כלומר חריזה זכרית. גם בשירה הצרפתית המודרנית, משוררים כמו ויקטור הוגו ושארל בודלר השתמשו במשקל אלכסנדריני בן 12 הברות.
שימוש בחרוז אלכסנדריני בשירה העברית

השימוש בחרוז האלכסנדריני בפרט, ובמשקל היאמבי בכלל, נחשב חדש יחסית בשירה העברית המודרנית, ולא שגור. בין הסיבות למיעוט השימוש בחרוז האלכסנדריני: ראשוני הכותבים בשפה העברית כתבו בהגייה אשכנזית, שלה הטעמה מלעילית (כלומר רגל טרוכאית, או אמפיבריכית ולא יאמבית). הכותבים שאחריהם התחילו לאמץ חריזה חופשית ללא הקפדה על משקל.
נתן אלתרמן, שלמד אגרונומיה בפאריס, השתמש בטור האלכסנדריני הקלאסי (עשר ההברות) בתרגומים ליצירות צרפתיות נאו-קלאסיות (התרגום ל״פדרה״ של רסין). הוא כמעט ולא השתמש בחרוז האלכסנדריני המודרני, אבל הוא כן עושה בו שימוש בפואמה ״שירי מכות מצרים״, בחלק העיקרי, ״שירי המכות״ ובחלק האחרון, ״איילת״.
אהרון שבתאי עושה שימוש בחרוז האלכסנדריני לעיתים, כמו בחלק מהשירים שפורסמו בקובץ ״בחודש מאי הנפלא״. משוררים נוספים העושים שימוש בחרוז האלכסנדריני הם דורי מנור וסיוון בסקין.
הערות שוליים

↑  משקל, מטריקה, פרוסודיה / שלמה שפאן, באתר benyehuda.org
↑  Romer, Stephen (2005-01-22). "Review: Selected Poems of Victor Hugo". The Guardian (באנגלית בריטית). ISSN 0261-3077. נבדק ב-2019-02-02.
↑  DOUGLAS BROWN, [http://digitool.library.mcgill.ca/webclient/StreamGate?folder_id=0&dvs=1549104974151~352 BAUDELAIRE AND THE SONNET
ON THE THRESHOLD OF MODERNITY], digitool.library.mcgill.ca
↑  רויאל נץ, ‏פושטי המדים: על שירת החרוז החדש, הו! 2, יוני 2005, עמ' 116–140
↑  נתן זך, ריתמוס ותמונה בשירת אלתרמן
↑  עוזי שביט, שירה מול טוטליטריות - אלתרמן ו'שירי מכות מצרים', באתר http://www.alterman.org.il
↑  אהרן שבתאי: שלושה מתוך `בחודש מאי הנפלא`, באתר www.newlibrary.co.il
| --- | --- |
בקרת זהויות :  NLI: 987007293790905171  BnF: cb12045572q (data)  GND: 4141823-2  LCCN: sh85003377
טונאטיאו

טונאטיאו
במיתולוגיה האצטקית, טונאטיאו (Ōllin Tōnatiuh "תנועת השמש") היה אל שמש. העם האצטקי ראה בו כמנהיג של טולן, העולם הבא. אל זה היה ידוע כשמש החמישית, משום שהאצטקים האמינו כי הוא היה השמש שהחליפה את השמש הרביעית לאחר שזו גורשה מהשמים.
תיאור

על פי המיתולוגיה האצטקית כל שמש היא אל עם עידן קוסמי משלו, האצטקים האמינו שהם עדיין בעידן של טונאטיאו. לפי מיתוס הבריאה האצטקית, האל דרש קורבנות אדם כמחווה ובלעדיה יסרבו להעביר דרך השמים. נהוג לחשוב כיום כי 20,000 בני אדם הוקרבו בכל שנה לטונאטיאו ואלים אחרים, אם כי ייתכן שמספר זה מנופח על ידי האצטקים, שרצו לעורר פחד באויביהם, או על ידי הספרדים, שרצו להכפיש את האצטקים. האצטקים היו מוקסמים מהשמש וצפו בה בזהירות, והיה להם לוח שנת שמשי דומה לזה של המאיה. ברבים מהמונומנטים האצטקים שנותרו היום יש מבנים מיושרים עם השמש.
על פי המיתולוגיה האצטקית, טונאטיאו נודע בשם "השמש החמישית", מתוך חמש השמשות, חמישה ניסיונות בריאה. טונאטיאו מתואר כאל עז ולוחמני, הוא נראה לראשונה באמנות הפוסט-קלאסית הקדומה של הציוויליזציה הפרה-קולומביאנית המכונה טולטק (אנ'). הקשר הסימבולי של טונאטיאו עם הנשר רומז לאמונה האצטקית במסעו כשמש הנוכחית, הנוסע על פני השמים בכל יום, שם ירד במערב ועלה במזרח. האצטקים סברו כי מסעו מתקיים על ידי הקרבה יומיומית של בני אדם. טונאטיאו נחשב לאל המרכזי באבן לוח השנה האצטקי. בתרבות הטולטקית, טונאטיאו מזוהה לעיתים קרובות עם כוכב הלכת ונוס.
הערות שוליים

↑  An illustrated dictionary of the gods and symbols of ancient Mexico and the Maya by Miller, Mary Ellen; Taube, Karl A
הפריטנדרס

| --- | --- |

הפריטנדרס (בהרכב המקורי) בהופעה, 1981
 מקום הקמה:  הרפורד 
 מוקד פעילות:  הרפורד, אנגליה
 תקופת הפעילות:  מ-1978
 סוגה:   רוק   גל חדש   פאנק רוק
 חברת תקליטים:  סייר רקורדס / וורנר ברוס רקורדס
 פרסים והוקרה:  היכל התהילה של הרוק אנד רול (2005) 
 האתר הרשמי
 פרופיל ב-IMDb
 חברים
 כריסי היינד   מרטין צ'יימברס   ג'יימס וולבורן   ניק וילקינסון
 חברים לשעבר
 ג'יימס האנימן-סקוט   פיט פארנדון   רובי מקינטוש   מלקולם פוסטר   טי. מ. סטיבנס   בלייר קניגהאם   ברני וורל   אדם סימור   ג'וני מאר   אנדי רורק   אנדי הובסון
 
הפריטנדרס (באנגלית: The Pretenders; בתרגום חופשי: מעמידי הפנים) היא להקת רוק בריטית שנוסדה בהרפורד, אנגליה במרץ 1978. חברי ההרכב המקורי היו: כריסי היינד (כותבת השירים העיקרית, סולנית וגיטרה), ג'יימס האנימן-סקוט (גיטרה מובילה וקלידים), פיט פארנדון (גיטרה בס) ומרטין צ'יימברס (תופים). במהלך השנים הייתה תחלופה רבה בין חברי ההרכב, והיינד היא חברת ההרכב המקורי היחידה שנותרה בלהקה בכל גלגוליה עד היום.
היסטוריה > השנים הראשונות

כריסי היינד, במקור מאקרון, אוהיו, עברה להתגורר בלונדון ב-1973, ועבדה בשבועון המוזיקה "NME" ובבוטיק "SEX" של מלקולם מקלארן וויויאן ווסטווד, שהתמחה בביגוד בהשראת הפאנק וה-BDSM. היא הייתה מעורבת בגרסאות המוקדמות של הלהקות "הקלאש" ו"הארורים". "הפריטנדרס" נוסדו במרץ 1978, לאחר שדייב היל מ"אנקור רקורדס" שמע הקלטות דמו של כמה שירים מקוריים שכתבה וביצעה היינד, והציע לה לגבש להקה ולהקליט אלבום עבור חברת התקליטים החדשה שהקים, "ריל רקורדס". היינד הקימה את הלהקה, שכללה מלבדה את פיט פארנדון (שלאחר מכן היה גם בקשר רומנטי עם היינד, על גיטרה בס), ג'יימס האנימן-סקוט (גיטרה) וגרי מקילדאף (תופים). הלהקה, בשלב זה עדיין ללא שם, הקליטה חמישה שירים ביולי 1978, ביניהם גם את "Stop Your Sobbing". גרי מקילדאף הוחלף במרטין צ'יימברס, והיינד החליטה לקרוא ללהקה "הפריטנדרס", על שם שירם המפורסם של "הפלאטרס", "The Great Pretender".
היסטוריה > ההרכב המקורי (1978–1982)

הסינגל הראשון של הלהקה, "Stop Your Sobbing", גרסת כיסוי לשיר של להקת "הקינקס", יצא בינואר 1979, הגיע למקום ה-34 במצעד הסינגלים הבריטי, אך עורר את תשומת לבם של מבקרי המוזיקה. הסינגל השלישי של הלהקה, "Brass in Pocket", שיצא בנובמבר אותה שנה, הגיע למקום הראשון בבריטניה, וזכה להצלחה גם בארצות הברית, שם הגיע למקום ה-14 במצעד.
אלבום הבכורה של הלהקה, "Pretenders", יצא בינואר 1980 וזכה להצלחה הן בבריטניה (מקום ראשון ואלבום זהב) והן בארצות הברית (מקום תשיעי ואלבום פלטינה). מלבד ההצלחה המסחרית, זכה האלבום גם לשבחים מצד מבקרי המוזיקה. במרץ 1981 הוציאה הלהקה מיני-אלבום בשם "Extended Play", שכלל את הלהיטים "Talk of the Town" ו-"Message of Love", וכן גרסה בהופעה חיה של השיר "Precious", שהוקלטה בסנטרל פארק.
באוגוסט 1981 יצא אלבומה המלא השני של הלהקה, "Pretenders II", שהגיע למקום השביעי במצעד הבריטי ולמקום העשירי במצעד האמריקאי, וכלל את הלהיט "I Go to Sleep".
ב-14 ביוני 1982 היינד פיטרה את פארנדון. יומיים לאחר מכן, ג'יימס האנימן-סקוט נפטר מהתקף לב, שנגרם כתוצאה משימוש בקוקאין. גם פארנדון נפטר, ב-14 באפריל 1983, לאחר שהשתמש בהרואין וטבע באמבטיה בביתו, וכך נותרה הלהקה עם שני חברים חיים בלבד.
היסטוריה > הרכב חדש (1983–1987)

היינד המשיכה עם הלהקה. ביולי 1982, שבועות ספורים בלבד לאחר מותו של האנימן-סקוט, היא גייסה קבוצה של נגנים, בהם גם טוני באטלר, הבסיסט של להקת הרוק הסקוטית "ביג קאנטרי", והלהקה הקליטה את השיר "Back on the Chain Gang". השיר יצא כסינגל באוקטובר, והפך ללהיט המצליח ביותר של הלהקה בארצות הברית, שם שהה במקום החמישי במצעד במשך שלושה שבועות רצופים. לאחר מכן היינד שינתה שוב את הרכב הלהקה, השאירה את צ'יימברס וצירפה אליו את רובי מקינטוש (גיטרה) ומלקולם פוסטר (בס). האלבום הראשון של הלהקה בהרכב זה, "Learning to Crawl", יצא ב-17 בינואר 1984. שמו של האלבום ניתן לו על ידי היינד לאחר שבתה התינוקת, נטלי ריי היינד, בדיוק למדה לזחול בזמן שהלהקה חיפשה שם לאלבום. האלבום זכה לביקורות מצוינות מצד מבקרי המוזיקה, ואף זכה להצלחה מסחרית והגיע למעמד של אלבום פלטינה בארצות הברית ואלבום זהב בבריטניה. ההופעה האחרונה של הלהקה בהרכב זה הייתה במסגרת מופע הלייב אייד ב-1985.
זמן קצר לאחר תחילת ההקלטות לקראת אלבום האולפן הבא של הלהקה, היינד הצהירה שהיא לא מרוצה עוד מתפקודו של צ'יימברס, ופיטרה גם אותו וגם את פוסטר. במקומם הצטרפו ללהקה הבסיסט טי. מ. סטיבנס והמתופף בלייר קניגהאם. בהרכב זה הוציאה הלהקה ב-4 בנובמבר 1986 את אלבומה הרביעי, "Get Close". האלבום, שהוקלט בלונדון, ניו יורק וסטוקהולם, כלל שניים מלהיטיה הגדולים של הלהקה, "Don't Get Me Wrong" (מקום עשירי במצעד הבריטי ובמצעד האמריקאי, ווידאו קליפ פופולרי שהיווה מחווה לסדרת הטלוויזיה המצליחה "הנוקמים") ו-"Hymn to Her" (מקום שמיני במצעד הבריטי).
שני שירים של הלהקה, "If There Was a Man" ו-"?Where Has Everybody Gone", נכללו בפסקול הסרט "007 באזור המסוכן" מסדרת סרטי ג'יימס בונד, שיצא ב-1987, וגרסאות אינסטרומנטליות שלהם שולבו על ידי המלחין ג'ון בארי במספר סצנות בסרט.
היינד ביצעה שינויים נוספים בהרכב הלהקה: צירפה את קלידן ה-"Talking Heads" לשעבר ברני וורל, מקינטוש עזב את הלהקה, וגיטריסט "הסמית'ס" לשעבר ג'וני מאר הצטרף אף הוא ללהקה לפרק זמן קצר ב-1987.
היסטוריה > שנות התשעים

לאחר מספר שנות הפוגה בפעילות המוזיקלית, ב-1990 גייסה היינד מספר נגנים והוציאה את האלבום "!Packed". היינד הופיעה לבדה על עטיפת האלבום, והייתה החברה הרשמית היחידה בלהקה. הלכה למעשה מדובר על אלבום סולו של היינד, שהשתמשה בשם הלהקה מסיבות של מחויבות חוזית לחברת התקליטים. עם זאת, המתופף בלייר קניגהאם, שהיה בעבר חבר בלהקה, ניגן בכל שירי האלבום, אם כי לא קיבל קרדיט כחבר להקה. האלבום זכה להצלחה מסחרית בינונית, הגיע למקום ה-19 במצעד הבריטי, ולא הצליח לנפק סינגלים מצליחים.
ב-1993 היינד צירפה את הגיטריסט אדם סימור כחבר בלהקה. השניים גייסו מספר מוזיקאים נוספים ובמאי 1994 הוציאו את האלבום "Last of the Independents". בין הנגנים שהשתתפו באלבום היו גם הבסיסט אנדי רורק, שהיה בעבר חבר בלהקת "הסמית'ס", והמתופף מרטין צ'יימברס, שהיה בעבר חבר בלהקה, עד שפוטר על ידי היינד שמונה שנים לפני כן. האלבום הוקלט בלונדון, והיה לאלבום המצליח ביותר של הלהקה בשנות התשעים: הוא הגיע למעמד של אלבום זהב הן בבריטניה והן בארצות הברית, והסינגל השני מתוכו, הבלדה "I'll Stand by You", הפך ללהיט שהגיע ל"עשרת הגדולים" במצעד הבריטי ול"עשרים הגדולים" במצעד האמריקאי. לאחר הקלטת האלבום, הרכב הלהקה הרשמי התייצב וכלל ארבעה חברים: היינד, סימור, צ'יימברס ואנדי הובסון, הבסיסט לשעבר של להקת "Primitives". הרכב זה החזיק מעמד במשך כ-13 שנים. במהלך 1993 הקליטה הלהקה גרסת כיסוי לשיר של ג'ימי הנדריקס "Bold As Love", שהופיע באלבום המחווה "Stone Free", וכן גרסת כיסוי לשיר של להקת "10cc", ‏"I'm Not In Love", שהופיעה בפסקול הסרט "הצעה מגונה".
ב-1995 הוציאה הלהקה אלבום הופעה חיה ו-DVD בשם "The Isle of View", שהוקלט במהלך הופעה של הלהקה בלונדון. ב-1997 סיפקה הלהקה שני שירים לפסקול סרטו של רידלי סקוט "ג'י איי ג'יין": "Goodbye" ו"The Homecoming".
ב-1999 הוציאה הלהקה את אלבום האולפן השביעי שלה, "Viva el Amor". תמונתה של היינד, שהופיעה על עטיפת האלבום, צולמה על ידי חברתה לינדה מקרטני. האלבום לא זכה להצלחה מסחרית.
היסטוריה > שנות האלפיים

אלבום האולפן השמיני של הלהקה, "Loose Screw", יצא בנובמבר 2002 בהוצאת "ארטמיס רקורדס", אך לא זכה להצלחה מסחרית. הייתה זו הפעם הראשונה שאלבום של הלהקה יצא שלא באמצעות חברת התקליטים וורנר מיוזיק גרופ.
במרץ 2005 נבחרה הלהקה להיכלל בהיכל התהילה של הרוק אנד רול. היינד וצ'יימברס ייצגו את הלהקה בטקס שנערך. במהלך נאום התודה שלה, היינד הזכירה והודתה לכל אחד מחברי הלהקה לדורותיה. במהלך אותה שנה, הובסון הבסיסט עזב את הלהקה והוחלף על ידי ניק וילקינסון. היה זה השינוי הראשון בהרכב הלהקה לאחר כ-13 שנים. ב-2007 עזב את הלהקה הגיטריסט סימור, שהוחלף על ידי ג'יימס וולבורן.
באוקטובר 2008 הוציאה הלהקה את אלבום האולפן התשיעי והאחרון שלה עד כה, "Break Up the Concrete", שיצא בחברת התקליטים הקטנה והעצמאית "שנגרי-לה מיוזיק". האלבום זכה להצלחה מסחרית בינונית, והצליח להיכנס ל-"40 הגדולים" במצעד האמריקאי לראשונה מזה 22 שנים.
ב-23 בספטמבר 2017 הופיעה הלהקה בישראל בפעם השנייה, כ-30 שנים לאחר הופעתה הראשונה בפארק הירקון, בהיכל מנורה מבטחים בתל אביב.
דיסקוגרפיה נבחרת > אלבומי אולפן

| שנה | שם האלבום | מיקום שיא במצעדים> בריטניה | מיקום שיא במצעדים> ארצות הברית | הערות |
| --- | --- | --- | --- | --- |
| 1980 | Pretenders | 1 | 9   | בריטניה - אלבום זהב   ארצות הברית - אלבום פלטינה |
| 1981 | Pretenders II | 7 | 10 | ארצות הברית - אלבום זהב |
| 1984 | Learning to Crawl | 11 | 5 | בריטניה - אלבום זהב   ארצות הברית - אלבום פלטינה |
| 1986 | Get Close | 6 | 25 | בריטניה - אלבום זהב   ארצות הברית - אלבום זהב |
| 1990 | !Packed | 19 | 48 |  |
| 1994 | Last of the Independents | 8 | 41 | בריטניה - אלבום זהב   ארצות הברית - אלבום זהב |
| 1999 | Viva el Amor | 32 | 158 |  |
| 2002 | Loose Screw | 55 | 179 |  |
| 2008 | Break Up the Concrete | 35 | 32 |  |
דיסקוגרפיה נבחרת > אלבומי אוסף והופעה חיה

| שנה | שם האלבום | מיקום שיא במצעדים> בריטניה | מיקום שיא במצעדים> ארצות הברית | הערות |
| --- | --- | --- | --- | --- |
| 1987 | The Singles | 6 | 69   | אלבום אוסף   בריטניה - אלבום פלטינה משולשת   ארצות הברית - אלבום זהב |
| 1995 | The Isle of View | 23 | 100 | הופעה חיה |
| 2000 | Greatest Hits | 21 | - | אלבום אוסף   בריטניה - אלבום זהב |
דיסקוגרפיה נבחרת > סינגלים בולטים

| שנה | שם הסינגל | מיקום שיא במצעדים> בריטניה | מיקום שיא במצעדים> ארצות הברית |
| --- | --- | --- | --- |
| 1979 | Brass in Pocket | 1 | 14 |
| 1980 | Talk of the Town | 8 | - |
| 1981 | Message of Love | 11 | - |
| 1981 | I Go to Sleep | 7 | - |
| 1982 | Back on the Chain Gang | 17 | 5 |
| 1983 | Miles‏ 2000 | 15 | - |
| 1983 | Middle of the Road | 81 | 19 |
| 1986 | Don't Get Me Wrong | 10 | 10 |
| 1986 | Hymn to Her | 8 | - |
| 1994 | I'll Stand by You | 10 | 16 |
"—" מסמל סינגל שלא דורג.
הערות שוליים

↑  אפרת מלטר, הפריטנדרס בישראל: רוקנרול חם, אמיתי וכובש, באתר nrg‏, 24 בספטמבר 2017
↑  אילת יגיל, כריסי היינד והפריטנדרס: עדיין מיוחדת, גם אחרי 40 שנה, באתר ynet, 24 בספטמבר 2017
| --- | --- |
בקרת זהויות :  NLI: 987007407866505171  BIBSYS: 6001630  BnF: cb139058863 (data)  GND: 5047637-3  ISNI: 0000 0001 1544 0525  LCCN: n85212748  MusicBrainz: e9c832b0-384b-4ee6-aec0-111372784aac  NKC: xx0025056  SUDOC: 080492908  VIAF: 128550871   WorldCat (עם VIAF): 128550871 
פיט פארנדון, חבר ההרכב המקורי, בהופעה של הלהקה בשנת 1981
כריסי היינד בהופעה בשנת 2007
טומיריס (סרט)

| --- | --- |

 בימוי:  אקאן סטאייב 
 הופק בידי:  אלייה נזרבייבה, אקאן סטאייב 
 שחקנים ראשיים:  ע'סאן מסעוד (כורש) Ädil Akhmetov Berik Aitzhanov Zarina Yeva 
 מדינה:  קזחסטן 
 חברת הפקה:  קזחפילם Sataifilm
 שיטת הפצה:  וידאו על פי דרישה 
 הקרנת בכורה:  2019 
 משך הקרנה:  155 דק' 
 שפת הסרט:  קזחית, Proto-Turkic, רוסית, פרסית עתיקה 
 סוגה:  סרט דרמה, סרט היסטורי 
 תקציב:  6.5 מיליון דולר אמריקאי
 דף הסרט ב־IMDb
 
טומיריס הוא סרט עלילתי קזחי משנת 2019 בבימויו של אקאן סטאייב, המספר את סיפורה של טומיריס ומלך פרס כורש הגדול. הקרנת הבכורה של הסרט התקיימה בנור-סולטן בקזחסטן ב-25 בספטמבר 2019.
תקציר עלילה

הסרט מבוסס על סיפורו של הרודוטוס על מותו של המלך הפרסי כורש הגדול במהלך המלחמה עם מסג'טה, בפיקוד המלכה טומיריס.
שחקנים

אלמירה טורשין - טומיריס
אייז'ן לי - סרדנה
גסן מסעוד - סיירוס
בריק אייצנוב - קורטון
אדיל אחמטוב - ארגון
ארקבולן דיירוב - חאראספ
עזמאת סטיבלדי - קוואז
אלמירה טורשין, פסיכולוגית, נבחרה מבין 15 אלף איש לגלם את טומיריס. היא למדה שיעורים מקצועיים ברכיבה על סוסים, ירי בחץ וקשת ולמדה גם להשתמש בחרבות ובסכינים.
הפקה

הסרט הוזמן על ידי משרד התרבות והספורט. את הרעיון של סרט על המלכה טומיריס העלתה בתו של הנשיא, אלייה נזרבייבה. הצילומים החלו בדצמבר 2017 וסצנות צולמו באזורים שונים בקזחסטן. גיבורי הסרט מדברים בשפה הטורקית העתיקה ואילו הגיבורים הפרסיים מדברים פרסית חדשה בסרט, למרות העובדה שהיסטוריונים מודרניים רואים במסג'טה עם איראני נודד.
הפצה

הסרט יצא לאקרנים בקזחסטן ב-1 באוקטובר 2019. זכויות ההפצה של הסרט נמכרו להפצה לאיטליה, צרפת, ספרד, יפן, המזרח התיכון, דרום קוריאה, סינגפור, רומניה, טורקיה, ארצות הברית ולחבר המדינות.
ביקורות

הסרט קיבל ביקורות מעורבות. הסיבה לכך היא ככל הנראה כי גרסתו של הרודוטוס לאירועים אינה מקובלת בדרך כלל על ידי היסטוריונים וחוקרים, ובניגוד לסרט, מסג'טה אינם נחשבים עם טורקי, אלא אנשים דוברי פרסית. ביקורת הגיעה גם מהציבור הקזחי וגם מהאיראנים.
כמה משקיפים טענו שהסרט נועד לעלות את הפופופולריות של דריגה נזרבייבה, בתו של מנהיג קזחסטן לשעבר נורסולטאן נזרבייב, כדי שהיא תוכל להתמודד לנשיאות בעתיד.
הסרט זכה בפרס הגדול של נובו ז'אנר בפסטיבל L'Étrange בצרפת בשנת 2020.
הערות שוליים

↑  "Фильмы | AO «Казахфильм» им. Шакена Айманова". www.kazakhfilmstudios.kz.
↑  ""TOMRİS" İzleyiciyle Buluşmaya Hazırlanıyor". Türktoyu - Türk Dünyasını Keşfet.
↑  "Kazakhfilm, Sataifilm to start work on historical film about Tomiris". Kazinform. 10 באפריל 2017. {{cite web}}:  (עזרה)
↑  Karasulas, Antony. Mounted Archers Of The Steppe 600 BC-AD 1300 (Elite). Osprey Publishing, 2004, ISBN 184176809X, p. 7.
↑  Wilcox, Peter. Rome's Enemies: Parthians and Sassanids. Osprey Publishing, 1986, ISBN 0-85045-688-6, p. 9.
↑  Barraclough, Leo (25 ביוני 2020). "Epic Action-Adventure 'Tomiris,' About Kazak Warrior Queen, Sells to Key Territories". Variety. {{cite web}}:  (עזרה)
↑  Адилбеков, Данияр (29 בספטמבר 2019). ""Это феминистический фильм". Что кинокритики думают о картине Акана Сатаева "Томирис"?". informburo.kz. {{cite web}}:  (עזרה)
↑  Auyezov, Olzhas. "Will life imitate art? Steppe queen movie makes Kazakhs wonder". Reuters.
↑  "Kazakh Film "Tomiris" Wins Nouveau Genre Prize at L'Étrange Festival in France". Astana Times. 16 בספטמבר 2020. {{cite web}}:  (עזרה)
טומיקאירה ZZ

| --- | --- |

 מאפיינים כלליים
 יצרן:  Tommykaira
 שנות ייצור:  1990–2000  2014 - עד היום
 הרכבה:  יפן יפן
 מודל אחריו:  Tommykaira ZZII
 פלטפורמה:  Rear mid-engine, rear-wheel-drive layout
 אורך:  3,630 מ"מ
 רוחב:  1,740 מ"מ
 גובה:  1,110 מ"מ
 משקל:  650 ק"ג
 בסיס גלגלים:  2,375 מ"מ
 מפרט טכני
 מנוע:  4 צילינדרים, בשורה, 4 שסתומים לצילינדר, 1,998 סמ"ק המפיק 193 כ"ס, יחס דחיסה 9.5:1, (דור ראשון, בין השנים 1990-2000) (מנוע ניסאן מסוג "SR20DE") 4 צילינדרים, בשורה, 4 שסתומים לצילינדר סמ"ק, 1,998 סמ"ק המפיק 200 כ"ס, (דגם ""ZZ-S"" יוצר בין השנים 1995-2000)  מנוע חשמלי (EV Motor), המפיק 309 כ"ס (דור שני, משנת 2014 עד היום)
 הילוכים:  תמסורת ידנית - 5 מהירויות
 מהירות מרבית:  241.4 ק"מ (דור שני)
 צריכת דלק:  טווח טעינה 121 ק"מ (מכונית חשמלית - דור שני)
 קשר:  ניסאן (דור ראשון)
טומיקאירה ZZ (באנגלית: Tommykaira ZZ) היא מכונית ספורט, בעלת מנוע מרכזי, 2 דלתות, 2 מושבים, אשר יוצרה על ידי יצרנית כלי הרכב היפנית טומיקאירה בין השנים 1990–2000, ומיוצרת משנת 2014 ועד היום.
עד סוף שנת 1990 היצרנית הייתה קרויה "Tomita Yume Hanbai".
בדגמי הדור הראשון הורכבו מנועי בנזין, בדגמי הדור השני הורכבו מנועים חשמליים.
טומיקאירה ZZ

בשנת 2014 החלה היצרנית "Tommykaira" לייצר את דגמי "טומיקאירה ZZ" כ- מכונית חשמלית הקרויה "ZZ-EV".
מחיר היחידה (דור שני) עומד על 80,000 דולר.
תאוצת "טומיקאירה ZZ" (דור ראשון) בין 0-97 קמ"ש הוא 4.0 שניות.
תאוצת "טומיקאירה ZZ" (דור שני) בין 0-97 קמ"ש הוא פחות מ-4.0 שניות.
דורות

דור ראשון (יוצר בין השנים 1990-2000)
דור שני (מיוצר משנת 2014 עד היום)
דגמים

- דור ראשון: מנוע בנזין, (נפח מנוע: 1,998 סמ"ק המפיק 193 כ"ס)
"ZZ-S" יוצר בין השנים 1995-2000 (נפח מנוע: 1,998 סמ"ק המפיק 200 כ"ס)
- דור שני ("ZZ-EV"): מכונית חשמלית עם מנוע חשמלי המספק 309 כ"ס.
"Targa top" - הגג נפתח חלקית, הגג נפתח בשטח שבין החלון הקדמי והאחורי - דור ראשון.
רודסטר (קבריולה) - דור ראשון, דור שני.
תמונות

טומיקאירה ZZ - דור שני חשמלי
טומיקאירה ZZ - דור שני
טומיקאירה ZZ - דור שני (מבט ללוח הבקרה)
טומיקאירה ZZ - דור שני (מבט לתא הנהג)
טומיקאירה ZZ - דור שני (מבט לתא הנהג)
טומיקאירה ZZ - דור שני
טומיקאירה ZZ - דור שני
טומיקאירה ZZ - דור שני
טומיקאירה ZZ - דור שני
ראו גם

רכב חשמלי מונע מצבר
לקריאה נוספת

"טומיקאירה ZZ - תמונות (tommykairazz.com/gallery)
הערות שוליים

↑  טומיקאירה ZZ חשמלית motorauthority
↑  טומיקאירה ZZ autoblog
↑  טומיקאירה ZZ -מידות ומפרט טכניsupercars.net/blog/1995-tommy-kaira-zz
↑  טומיקאירה ZZ חשמליתcnet.com/roadshow/pictures/the-tommykaira-zz-is-japans-answer-to-the-tesla
טונברוד

| --- | --- |

שני סוגים של טונברוד שוודי. משמאל הגרסה המודרנית המכילה שיפון, חיטה ושמרים. מימין הגרסה המסורתית המכילה חלב ושעורה
 
 מאכלים
 סוג:  לחם שטוח 
 מוצא:  שוודיה
 אופן הגשה:  לחם
 מרכיבים עיקריים:  חיטה, שעורה, או קמח שיפון (דגן)
 
טונברוד (בשוודית [²tɵnːbrøːd]; משמעות התרגום במילים: "לחם דק") הוא מאכל נפוץ בשוודיה, הגרסה השוודית ללחם שטוח השייך למטבח הצפון שוודי בו עקרות בית חלקו בעבר מאפייה קהילתית משותפת לייצורו. טונברוד יכול להיות רך או פריך, ומגיע בגרסאות רבות המשתנות בהתאם לסוג הדגן הנבחר, החומר המתפיח / המחמצת (או היעדרם) וצורת הרידוד במערוך. הבצק יכול להיות עשוי משילובים שונים של חיטה, שעורה ושיפון ; החומר המתפיח (או המחמצת) יכול להיות גם שמרים וגם אמוניום פחמתי.
טונברוד רך משמש בדרך כלל כבצק עוטף לראפים, כריכים ועוד כמו סוגי לחם אחרים, למשל: קרפ או טורטייה. מנה פופולרית של מזון מהיר היא טונברוד רך המגולגל סביב מחית תפוחי אדמה (פירה) ונקניקייה בלחמנייה, המכונה בשוודית tunnbrödsrulle (רול-טונברוד).
שיטה שוודית מסורתית נוספת לאכילת טונברוד רך היא טונברוד בסגנון בוריטו, בשילוב פירה והרינג קלוי.
באופן מסורתי, הטונברוד נאכל ביחד עם סורסטרומינג (הרינג חמוץ/מותסס) וכמו כן עם dopp i grytan (לחם ה"נטבל בסיר") - לרוב משמש לצורת הגשה זו לחם רך מתובל - שם הלחם ספוג בציר שנותר מבישול חזיר חג המולד. טונברוד פריך שונה מקנברברוד בהיותו לרוב דק וקומפקטי יותר, ומכיל פחות בועות אוויר.
תכולת המרכיבים והטעם של הטונברוד יכולים להשתנות משמעותית. לרוב זה מכיוון שמתכונים להכנת הלחם וצורת ההכנה יכולים להשתנות בהתאם למאפייה המכינה אותו. בעבר עקרות בית היו שומרות על המתכונים כסוד שמור מאוד וחלקו אותם אך ורק עם בני משפחה קרובים.
ראו גם

מצה
יופקה (אנגלית)
הערות שוליים

1 2  "Tunnbröd wrap with keso". Recepten.se. אורכב מ-המקור ב-2010-12-31. נבדק ב-2012-02-17.
↑  "Tunnbröd wrap with turkey". Recepten.se. אורכב מ-המקור ב-2011-09-03. נבדק ב-2012-02-17.